pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“เบรกขึ้นค่ารถทัวร์” รัฐตรึงค่าโดยสารต่ออีก 3 เดือน บรรเทาค่าครองชีพ เป็นทางเลือกประชาชน
วันพฤหัสบดีที่ 30 มิถุนายน 2565
“เบรกขึ้นค่ารถทัวร์” รัฐตรึงค่าโดยสารต่ออีก 3 เดือน บรรเทาค่าครองชีพ เป็นทางเลือกประชาชน
.....
กระทรวงคมนาคม ตรึงราคาค่าโดยสารรถทัวร์ บขส. ให้คงเดิมต่อไปอีก 3 เดือน เพื่อบรรเทาภาระค่าครองชีพและเป็นทางเลือกให้แก่ประชาชนในการเดินทางข้ามจังหวัด ภายหลังคณะกรรมการควบคุมการขนส่งทางบกกลาง มีมติให้เพิ่มค่าโดยสารตั้งแต่วันที่ 4 ก.ค. 65 กิโลเมตรละ 0.05 บาท
.
แม้รถทัวร์ บขส. จะได้รับผลกระทบจากต้นทุนราคาน้ํามันที่เพิ่มขึ้นจาก 25 ล้านบาท/เดือน เพิ่มเป็นเกือบ 200 ล้านบาท/เดือน แต่ยินดีตรึงราคาเพื่อแบ่งเบาภาระผู้โดยสาร ทั้งนี้ บขส. ให้บริการเดินรถครอบคลุมทุกภูมิภาค ได้แก่ ภาคเหนือ 15 เส้นทาง 40 เที่ยว (ไป - กลับ) ภาคตะวันออกเฉียงเหนือและตะวันออก 18 เส้นทาง 52 เที่ยว และภาคใต้ 13 เส้นทาง 35 เที่ยว สอบถามข้อมูลการเดินทางได้ที่ Call Center โทร. 1490 กด 1 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รอง นรม.วิษณุ ตรวจเยี่ยมโรงเรียนบดินทรเดชา (สิงห์ สิงหเสนี) ติดตามการเปิดเรียน การบริหารจัดการโรงเรียน และผลกระทบจากการระบาดของโควิด-19 ซึ่งทุกฝ่ายเห็นถึงประโยชน์และจำเป็นร่วมกัน
วันอังคารที่ 2 พฤศจิกายน 2564
รอง นรม.วิษณุ ตรวจเยี่ยมโรงเรียนบดินทรเดชา (สิงห์ สิงหเสนี) ติดตามการเปิดเรียน การบริหารจัดการโรงเรียน และผลกระทบจากการระบาดของโควิด-19 ซึ่งทุกฝ่ายเห็นถึงประโยชน์และจําเป็นร่วมกัน
รอง นรม.วิษณุ ตรวจเยี่ยมโรงเรียนบดินทรเดชา (สิงห์ สิงหเสนี) ติดตามการเปิดเรียน การบริหารจัดการโรงเรียนและผลกระทบจากการระบาดของโควิด-19 ซึ่งทุกฝ่ายเห็นถึงประโยชน์และจําเป็นร่วมกันในการเปิดการเรียนสอนในระบบปกติพร้อมเร่งจัดสรรวัคซีนให้ นร.-ครูให้ครอบคลุม
วันนี้ 2 พ.ย. 2564 เวลา 09.00 น. นายวิษณุ เครืองาม รองนายกรัฐมนตรี เดินทางไปตรวจเยี่ยมโรงเรียนบดินทรเดชา (สิงห์ สิงหเสนี) ตามบัญชาจากนายกรัฐมนตรี พร้อมร่วมพบปะกับผู้ปกครอง ครู อาจารย์ และนักเรียน เพื่อติดตามปัญหาและอุปสรรคเกี่ยวกับการเปิดเรียนและการบริหารจัดการโรงเรียน ตลอดจนผลกระทบจากการระบาดของโรคโควิด-19 โดยมีนายรณภพ ปัทมะดิษ ผู้ช่วยรัฐมนตรีประจําสํานักนายกรัฐมนตรี นายสุภัทร จําปาทอง ปลัดกระทรวงศึกษาธิการ นายอัมพร พินะสา เลขาธิการคณะกรรมการการศึกษาขั้นพื้นฐาน (กพฐ.) ร่วมคณะด้วย โดยโรงเรียนบดินทรเดชา (สิงห์ สิงหเสนี) เป็นโรงเรียนของรัฐ สังกัด สพฐ. แห่งเดียวในกรุงเทพมหานคร ที่เปิดเรียนแบบออนไซต์ในภาคเรียนที่ 2/2564
ทั้งนี้ จากการพูดคุยกับกับผู้บริหารโรงเรียน ตลอดจนตัวแทนผู้ปกครอง ครู และนักเรียน ซึ่งทุกฝ่ายมีความเห็นร่วมกันว่าการเปิดการเรียนสอนในระบบปกติเป็นประโยชน์ และเป็นสิ่งจําเป็น โดยสามารถดําเนินการร่วมกันได้ภายใต้มาตรการต่าง ๆ ของภาครัฐ โดยเฉพาะอย่างยิ่งการจัดสรรวัคซีนให้แก่นักเรียนและครูได้เกือบร้อยเปอร์เซ็นต์
รองนายกรัฐมนตรีเปิดเผยว่า นายกรัฐมนตรีให้ความสําคัญต่อการเปิดการเรียนการสอนแบบปกติ ต้องมีความปลอดภัยของนักเรียนและบุคลากรภายในโรงเรียน ได้มอบหมายให้มาติดตาม ซึ่งปัญหา อุปสรรค หรือข้อปฏิบัติที่ยังบกพร่องหรือติดขัด สร้างความไม่สะดวกแก่นักเรียน ผู้ปกครอง หรือ ครู อาจารย์ ก็จะได้มอบให้กระทรวงศึกษาธิการและกระทรวงสาธารณสุข เร่งไปปรับแก้ไข เพื่อจัดทําแนวปฏิบัติที่ดีสําหรับโรงเรียนที่จะทยอยเปิดเพิ่มเติม โดยเป้าหมายสูงสุดเพื่อให้นักเรียนมีความสุขและปลอดภัยสูงสุดในการมาเรียนหนังสือที่โรงเรียนด้วย
รัฐบาลไทย-ข่าวทำเนียบรัฐบาล-รองปลัดฯ วรวรรณ ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
วันศุกร์ที่ 11 กุมภาพันธ์ 2565
รองปลัดฯ วรวรรณ ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
างวรวรรณ ชิตอรุณ รองปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
รองปลัดฯ วรวรรณ ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม”
วันนี้ (11 กุมภาพันธ์ 2565) เวลา 14.40 น. นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ติดตามการเตรียมงาน “เปิดตัวโครงการ 80 ปี กระทรวงอุตสาหกรรม 8,000 กิโลกรัม รีไซเคิลสู่สังคม” ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมสรรพากรเปิดให้เชื่อม Open API ยกระดับธุรกรรมภาษีแบบไร้รอยต่อ
วันอังคารที่ 30 พฤศจิกายน 2564
กรมสรรพากรเปิดให้เชื่อม Open API ยกระดับธุรกรรมภาษีแบบไร้รอยต่อ
ครม. เห็นชอบหลักการสนับสนุนให้ผู้เสียภาษียื่นรายการ แบบ คําร้อง คําขอ หรือเอกสารอื่นใดตามประมวลรัษฎากรด้วยระบบอิเล็กทรอนิกส์ผ่านการเปิด Open Application Programming Interface (Open API) อํานวยความสะดวก ลดขั้นตอน และลดต้นทุนของผู้มีหน้าที่เสียภาษี
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีเห็นชอบหลักการสนับสนุนให้ผู้เสียภาษียื่นรายการ แบบ คําร้อง คําขอ หรือเอกสารอื่นใดตามประมวลรัษฎากรด้วยระบบอิเล็กทรอนิกส์ผ่านการเปิด Open Application Programming Interface (Open API) อํานวยความสะดวก ลดขั้นตอน และลดต้นทุนของผู้มีหน้าที่เสียภาษี ยกระดับความยากง่ายในการประกอบธุรกิจ เพิ่มขีดความสามารถในการแข่งขัน และส่งเสริมการเป็นเศรษฐกิจดิจิทัลของประเทศ รวมทั้งสามารถนําข้อมูลไปใช้ในการวิเคราะห์เพื่อกําหนดนโยบายเศรษฐกิจสนับสนุนภาคธุรกิจได้อย่างมีประสิทธิภาพมากขึ้น”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลังโดยกรมสรรพากร ได้ให้ความสําคัญกับการปรับปรุงการให้บริการทางอิเล็กทรอนิกส์มาอย่างต่อเนื่อง เพื่อให้ผู้ประกอบการทําธุรกรรมทางภาษีได้สะดวก และรวดเร็วยิ่งขึ้น จึงได้ออกร่างกฎกระทรวง ฉบับที่ .. (พ.ศ....) ออกตามความในประมวลรัษฎากร ว่าด้วยการยื่นรายการ แบบ คําร้อง คําขอ หรือเอกสารอื่นใด ตามประมวลรัษฎากรด้วยระบบอิเล็กทรอนิกส์ ซึ่งสอดคล้องกับหลักเกณฑ์ตามกฎหมายว่าด้วยธุรกรรมทางอิเล็กทรอนิกส์ เป็นการสนับสนุนให้ผู้ประกอบการและผู้เสียภาษี ยื่นรายการ แบบ คําร้อง คําขอ รวมทั้งจัดทําเอกสารหลักฐานในการดําเนินการทางภาษีอากรให้กับกรมสรรพากรผ่านระบบอิเล็กทรอนิกส์อย่างครบวงจร หรือเลือกดําเนินการผ่านผู้ให้บริการซึ่งสามารถจัดเตรียมข้อมูลดังกล่าวด้วยกระบวนการทางอิเล็กทรอนิกส์ที่น่าเชื่อถือ และนําส่งข้อมูลอิเล็กทรอนิกส์ให้กรมสรรพากรผ่าน Open API หรือกระบวนการทางอิเล็กทรอนิกส์อื่นใด ตามเงื่อนไขที่อธิบดีประกาศกําหนด”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “การยกระดับการให้บริการทางอิเล็กทรอนิกส์อย่างครบวงจรในครั้งนี้ จะเป็นส่วนหนึ่งที่ช่วยสนับสนุนให้การประกอบธุรกิจมีความง่ายและสะดวกมากยิ่งขึ้น ช่วยลดต้นทุนในการเสียภาษีของผู้มีหน้าที่เสียภาษี รวมทั้งเพิ่มขีดความสามารถในการแข่งขันของภาคธุรกิจให้เข้มแข็งและยั่งยืนต่อไป”
สอบถามข้อมูลเพิ่มเติมได้ที่สํานักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สํานักงานเลขานุการกรม
เลขที่ ๙๐ ซอยพหลโยธิน ๗ ถนนพหลโยธิน แขวงพญาไท เขตพญาไท กรุงเทพฯ ๑๐๔๐๐ โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
รัฐบาลไทย-ข่าวทำเนียบรัฐบาล-สธ.สร้างยุวอสม. ปีแรกดูแลสุขภาพในชุมชน
วันศุกร์ที่ 27 สิงหาคม 2564
สธ.สร้างยุวอสม. ปีแรกดูแลสุขภาพในชุมชน
กระทรวงสาธารณสุขพัฒนาศักยภาพเด็กและเยาวชนเป็นยุวอสม.ปีแรก ดูแลสุขภาพ เพื่อน ครอบครัว และคนในชุมชนให้มีสุขภาพดี ลงทะเบียนผ่านเว็บไซต์แล้ว กว่า 7,000 คน  ตั้งเป้าปี 2565 สร้างพื้นที่ต้นแบบ 10 จังหวัด
วันนี้ (27 สิงหาคม 2564) ที่กรมสนับสนุนบริการสุขภาพ กระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า กระทรวงสาธารณสุขมีแนวคิดพัฒนายุวอาสาสมัคร (ยุวอสม.) กลุ่มเด็กและเยาวชนทั้งในและนอกระบบการศึกษาทั้งระบบออนไลน์และออนไซต์ ที่สมัครใจ สนใจงานและกิจกรรมด้านสุขภาพ มีความมุ่งมั่น เสียสละ เข้ามาช่วยเหลือดูแลสุขภาพ เพื่อน ครอบครัว และคนในชุมชนให้มีสุขภาพดี โดยเป็นนักสื่อสารสุขภาพ นวตกรด้านสุขภาพ และผู้นําการปรับเปลี่ยนพฤติกรรมด้านสุขภาพ ขณะนี้มีผู้ลงทะเบียนผ่านเว็บไซต์เป็น ยุวอสม.แล้ว 7,136 คน แบ่งเป็น โรงเรียนประถมศึกษา 3,927 คน โรงเรียนขยายโอกาส 2,556 คน และโรงเรียนมัธยมศึกษา 653 คน
พร้อมกันนี้ได้ตั้งคณะกรรมการขับเคลื่อนการพัฒนาศักยภาพ ยุวอสม. โดยมีผู้แทนจาก กระทรวงสาธารณสุขสํานักงานคณะกรรมการการศึกษาขั้นพื้นฐาน กรมพินิจและคุ้มครองเด็ก สภาเด็กและเยาวชนแห่งประเทศไทย กรมประชาสัมพันธ์ และสถาบันยุวทัศน์แห่งประเทศไทย เป็นกรรมการ เพื่อดูแลขับเคลื่อนการพัฒนายุวอสม.แบบบูรณาการ
ด้านนายแพทย์ธเรศ กรัษนัยรวิวงศ์ อธิบดีกรมสนับสนุนบริการสุขภาพ กล่าวว่า ในการสร้างยุวอสม.นั้นกรมสนับสนุนบริการสุขภาพได้พัฒนาหลักสูตรการเรียนรู้ขึ้น 2 หลักสูตรได้แก่หลักสูตรพื้นฐานมีทั้งหมด 12เรื่องเช่น ความสําคัญของการจัดการสุขภาพในโรงเรียน ชุมชน และบทบาทของยุว อสม.,พฤติกรรมลดเสี่ยงทางเพศ, การปฐมพยาบาลเบื้องต้น,การเฝ้าระวังพฤติกรรมสุขภาพ เป็นต้น อีกหลักสูตร คือหลักสูตรพัฒนาแบ่งเป็น 2 หลักสูตรย่อยคือ หลักสูตรเสริมสมรรถนะ ได้แก่ ทักษะการเป็นนักข่าว/นักสื่อสาร,ทักษะการเป็นนวตกรสุขภาพและทักษะการเป็นนักขับเคลื่อนด้านสุขภาพ และหลักสูตรเฉพาะทาง เป็นการเรียนรู้ตามความสนใจด้านสุขภาพจิต ด้านอาหารและยารวมถึงด้านโภชนาการ ทั้งนี้ได้เปิดให้เยาวชนที่สนใจลงทะเบียนเป็น ยุวอสม.ผ่านระบบลงทะเบียนออนไลน์ http://gen-hed.com เพจFace book ยุวอสม.http://www.facebook.com/GenhealthTH และเว็บไซต์ ยุวอาสาสมัครสาธารณสุข http://sites.google.com/view/gen-h
ทั้งนี้ในปี 2565 กระทรวงสาธารณสุขได้วางแนวทางร่วมกับ คณะกรรมการขับเคลื่อนการพัฒนาศักยภาพยุวอสม. ขับเคลื่อนการสร้าง ยุวอสม. สร้างพื้นที่ต้นแบบ 10 จังหวัด และเตรียมกําหนดวันยุวอสม. นายแพทย์ธเรศ กล่าว
******************************** 27 สิงหาคม 2564
รัฐบาลไทย-ข่าวทำเนียบรัฐบาล-​PM orders tightening of border surveillance to prevent drug smuggling and illegal entry
วันพฤหัสบดีที่ 6 มกราคม 2565
​PM orders tightening of border surveillance to prevent drug smuggling and illegal entry
​PM orders tightening of border surveillance to prevent drug smuggling and illegal entry
January 6, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has made an order to law enforcement officials, military, police, and provincial governors of all the border provinces to tighten surveillance to prevent smuggling of drugs and illegal entry of migrant labors. The Prime Minister’s order came after he was reported on the recently increasing number of drug smuggling and illegal entry cases. On January 5, 2022, law enforcement officials were able to confiscate 756,000 methamphetamine pills, packed in 4 sacks (378 bundles), which was left on the Mekong River bank in Ban Phaeng district, Nakhon Phanom province. 34 Myanmar nationals were also arrested as they attempted to illegally enter the country at the border area in Fang district, Chiang Mai province.
The Prime Minister ordered for thorough investigation of the entire smuggling process, and strictly prosecute whoever found guilty in accordance with the law. Law enforcement officials and concerned agencies are also instructed to closely monitor migrant workers whose conduct and behavior may be inappropriate and considered a threat to public and property safety, or that they break the law or commit what is considered transnational crime.
รัฐบาลไทย-ข่าวทำเนียบรัฐบาล-รถไฟฟ้า MRT สายสีน้ำเงิน และสายสีม่วง ขยายเวลาเปิดให้บริการถึง 23.00 น. ตั้งแต่วันที่ 16 ตุลาคม 2564 เป็นต้นไป
วันศุกร์ที่ 15 ตุลาคม 2564
รถไฟฟ้า MRT สายสีน้ําเงิน และสายสีม่วง ขยายเวลาเปิดให้บริการถึง 23.00 น. ตั้งแต่วันที่ 16 ตุลาคม 2564 เป็นต้นไป
ศบค. ได้มีมติเห็นชอบการปรับมาตรการสําหรับกิจกรรมและกิจการในพื้นที่ควบคุมสูงสุดและเข้มงวดได้มีมติเห็นชอบการปรับมาตรการสําหรับกิจกรรมและกิจการในพื้นที่ควบคุมสูงสุดและเข้มงวดโดยผ่อนปรนมาตรการห้ามออกนอกเคหสถานเป็นระหว่างเวลา 23.00 – 03.00 น.
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย รฟม. เปิดเผยว่า รฟม. และ บริษัท ทางด่วนและรถไฟฟ้ากรุงเทพ จํากัด (มหาชน) BEM ผู้ให้บริการรถไฟฟ้า MRT พร้อมให้ความร่วมมือดําเนินการตามมติ ศบค. โดยตั้งแต่วันที่ 16 ตุลาคม 2564 เป็นต้นไป รถไฟฟ้า MRT จะปรับเวลาให้บริการดังนี้ รถไฟฟ้ามหานคร สายเฉลิมรัชมงคล MRT สายสีน้ําเงิน เวลา 06.00 - 23.00 น. และรถไฟฟ้ามหานคร สายฉลองรัชธรรม (MRT สายสีม่วง) เวลา 05.30 - 23.00 น. (รถไฟขบวนสุดท้ายถึงสถานีปลายทางเวลา 23.00 น.) จนกว่าจะมีประกาศเปลี่ยนแปลง ทั้งนี้ ผู้โดยสารโปรดตรวจสอบตารางการเดินรถและเวลารถไฟขบวนสุดท้ายได้จากประกาศภายในสถานี หรือ เฟซบุ๊ก : MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200
ในส่วนของอาคารและลานจอดแล้วจรของ รฟม. จะเปลี่ยนแปลงเวลาให้บริการเป็นตั้งแต่เวลา 05.00 ถึง 23.00 น. เพื่อให้สอดคล้องกับระยะเวลาให้บริการของรถไฟฟ้า โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ําเงิน จํานวน 10 สถานี ประกอบด้วย 4 อาคาร และ 10 ลานจอดรถ ได้แก่ อาคารจอดแล้วจรสถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) ลานจอดแล้วจรสถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จํานวน 4 สถานี ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จํานวน 1 สถานี ได้แก่ ลานจอดแล้วจรสถานีเคหะฯ และที่จอดรถในแนวสายทางรถไฟฟ้าสายสีเขียว ช่วงหมอชิต - สะพานใหม่ - คูคต จํานวน 2 สถานี ได้แก่ อาคารจอดแล้วจรสถานีแยก คปอ. และสถานีคูคต
สําหรับสถานการณ์การแพร่ระบาดโรคติดเชื้อไวรัสCOVID - 19 ในปัจจุบัน รฟม. และ BEM ได้ตระหนักและห่วงใยในความปลอดภัยของผู้โดยสาร โดยยังคงดําเนินการมาตรการป้องกันการแพร่ระบาดโรคติดเชื้อไวรัสCOVID - 19 ในระบบรถไฟฟ้า MRT ทั้ง 2 สายอย่างเข้มงวดและต่อเนื่อง เพื่อสร้างความเชื่อมั่นให้แก่ผู้ใช้บริการ พร้อมทั้งขอความร่วมมือผู้โดยสารรักษาระยะห่างทางสังคม หรือ Social Distancing สวมใส่หน้ากากผ้าหรือหน้ากากอนามัยตลอดระยะเวลาการใช้บริการ สแกน QR Code ไทยชนะ ที่ติดอยู่ในตู้โดยสาร เพื่อเช็คอิน และให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการเพื่อความปลอดภัยของทุกคน ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-๖ เมษายน วันรำลึกถึงพระบาทสมเด็จพระพุทธยอดฟ้าจุฬาโลกมหาราช (รัชกาลที่ ๑) ที่ทรงปราบดาภิเษกขึ้นเป็นปฐมบรมกษัตริย์ แห่งราชวงศ์จักรี
วันพุธที่ 6 เมษายน 2565
๖ เมษายน วันรําลึกถึงพระบาทสมเด็จพระพุทธยอดฟ้าจุฬาโลกมหาราช (รัชกาลที่ ๑) ที่ทรงปราบดาภิเษกขึ้นเป็นปฐมบรมกษัตริย์ แห่งราชวงศ์จักรี
#วันจักรี
#กลาโหม135ปี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เรียกประชุมด่วน รอง นรม. สุพัฒนพงษ์ และ รอง นรม. จุรินทร์ สั่งการร่วมบูรณาการการทำงานแก้ไขปัญหาวิกฤติพลังงานและราคาสินค้าเพื่อช่วยเหลือประชาชนเร่งด่วน
วันศุกร์ที่ 24 มิถุนายน 2565
โฆษกรัฐบาลเผย นายกฯ เรียกประชุมด่วน รอง นรม. สุพัฒนพงษ์ และ รอง นรม. จุรินทร์ สั่งการร่วมบูรณาการการทํางานแก้ไขปัญหาวิกฤติพลังงานและราคาสินค้าเพื่อช่วยเหลือประชาชนเร่งด่วน
โฆษกรัฐบาลเผย นายกฯ เรียกประชุมด่วน รอง นรม. สุพัฒนพงษ์ และ รอง นรม. จุรินทร์ สั่งการร่วมบูรณาการการทํางานแก้ไขปัญหาวิกฤติพลังงานและราคาสินค้าเพื่อช่วยเหลือประชาชนเร่งด่วน
วันนี้ (24 มิถุนายน 2565) เวลา 17.00 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือข้อราชการร่วมกับ นายสุพัฒนพงษ์ พันธ์มีเชาว์ รองนายกรัฐมนตรี รัฐมนตรีว่าการกระทรวงพลังงาน นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ และเลขาธิการคณะกรรมการกฤษฎีกา เพื่อแก้ปัญหาเกี่ยวกับวิกฤตราคาพลังงานและราคาสินค้า นายธนกร วังบุญคงชนะ โฆษกประจําสํานักนายกรัฐมนตรีได้เปิดเผยสาระสําคัญ ดังนี้
นายกรัฐมนตรีห่วงใยการดํารงชีวิตของประชาชนท่ามกลางปัญหาราคาสินค้า และราคาพลังงาน ที่มีราคาสูงขึ้น จึงเชิญหน่วยงานที่เกี่ยวข้องเร่งหารือเพื่อร่วมมือกันแก้ไขปัญหา บรรเทาความเดือดร้อน และบรรเทาผลกระทบที่เกิดกับประชาชน
ทั้งนี้ นายกรัฐมนตรีได้สั่งการให้บูรณาการการทํางาน ร่วมแก้ไขปัญหาอย่างเร่งด่วน โดยได้สอบถามเลขาธิการคณะกรรมการกฤษฎีกา เพื่อทําความเข้าใจเกี่ยวกับข้อกฎหมายต่างๆ ที่ยังอาจมีความคลาดเคลื่อน เพื่อให้เกิดข้อสรุปร่วมที่เป็นประโยชน์กับประชาชนไทย ซึ่งทุกฝ่ายก็เข้าใจ พร้อมเดินหน้าช่วยเหลือประชาชนอย่างเร่งด่วน
“นายกรัฐมนตรีได้พูดคุยหารือกับรองนายกรัฐมนตรี/รัฐมนตรีว่าการกระทรวงพลังงาน และรองนายกรัฐมนตรี/รัฐมนตรีว่าการกระทรวงพาณิชย์ ร่วมกับเลขาธิการคณะกรรมการกฤษฎีกา ถึงแนวทางในการแก้ปัญหาในเรื่องพลังงาน โดยนําข้อกฎหมายต่าง ๆ มาพิจารณา เพื่อให้สามารถดําเนินการได้ โดยไม่มีปัญหาเกิดขึ้นภายหลัง ในการที่หากต้องเข้าไปแทรกแซงในห่วงโซ่ของการประกอบการของภาคธุรกิจเอกชน ซึ่งมีกฎหมายอยู่หลายฉบับที่อาจเป็นปัญหาในอนาคต หากไม่รอบคอบและอาจเกิดความเสียหายเกิดขึ้นในระยะยาว รวมทั้งเพื่อความชัดเจนในข้อกฎหมายการประกอบการธุรกิจ ของธุรกิจเอกชนทุกประเภทที่มีอยู่ในปัจจุบัน ทั้งนี้เพื่อแก้ปัญหาความเดือดร้อนของประชาชนให้ได้มากที่สุด”นายธนกรกล่าว
รัฐบาลไทย-ข่าวทำเนียบรัฐบาล-ครม. เห็นชอบการบริหารจัดการการทำงานแรงงานต่างด้าว 3 สัญชาติ ขยายเวลาขึ้นทะเบียนให้ถูกต้อง อยู่ถึง ก.พ. 66
วันอังคารที่ 28 กันยายน 2564
ครม. เห็นชอบการบริหารจัดการการทํางานแรงงานต่างด้าว 3 สัญชาติ ขยายเวลาขึ้นทะเบียนให้ถูกต้อง อยู่ถึง ก.พ. 66
ครม. เห็นชอบการบริหารจัดการการทํางานแรงงานต่างด้าว 3 สัญชาติ ขยายเวลาขึ้นทะเบียนให้ถูกต้อง อยู่ถึง ก.พ. 66
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 กันยายน 2564 ว่า ครม.เห็นชอบการบริหารจัดการการทํางานของคนต่างด้าว 3 สัญชาติ (กัมพูชา ลาว และเมียนมา) เพื่อสนับสนุนการควบคุมและป้องกันการแพร่ระบาดของโรคโควิด-19 ซึ่งประกอบด้วย 2 กลุ่ม คือ 1)แรงงานต่างด้าว 3 สัญชาติผิดกฎหมาย ไม่ได้ขออนุญาตทํางานให้ถูกต้องตามกฎหมาย 2)แรงงานต่างด้าว 3 สัญชาติที่ดําเนินการขออนุญาตทํางานตามมติ 29 ธ.ค.63 แต่กระบวนการยังไม่แล้วเสร็จ ให้ดําเนินการตามแนวทางดังนี้
1. กลุ่มแรงงานผิดกฎหมายที่ทํางานโดยไม่ได้รับอนุญาต สามารถอยู่ในราชอาณาจักรและให้ทํางานได้อย่างถูกต้องตามกฎหมาย โดยต้องดําเนินการดังนี้
(1) นายจ้างยื่นคําขออนุญาตทํางานแทนคนต่างด้าวภายใน 30 วัน นับแต่วันที่ประกาศมีผลใช้บังคับ ซึ่งจะสามารถทํางานและอยู่ในราชอาณาจักรได้ถึง 28 กุมภาพันธ์ 2566
(2) ให้คนต่างด้าวที่ได้รับอนุญาตทํางานแล้ว ต้องดําเนินการขึ้นทะเบียนเป็นผู้ประกันตนหรือประกันสุขภาพ ตรวจโรคต้องห้าม และจัดเก็บอัตลักษณ์บุคคล ภายในวันที่ 31 มีนาคม 2565 หากไม่ดําเนินการดังกล่าว การอนุญาตทํางานและอยู่ในราชอาณาจักรจะสิ้นสุดลง
(3) เมื่อแรงงานต่างด้าวขึ้นทะเบียนเป็นผู้ประกันตนหรือประกันสุขภาพ ตรวจโรคต้องห้าม และจัดเก็บอัตลักษณ์บุคคลแล้ว ให้ดําเนินการตรวจอนุญาตให้อยู่ในราชอาณาจักรเป็นการชั่วคราว ภายในวันที่ 1 สิงหาคม 2565 ซึ่งจะอยู่ในราชอาณาจักรเป็นการชั่วคราว ได้ถึง 13 กุมภาพันธ์ 2566 หากไม่ดําเนินการจะอยู่ในราชอาณาจักรได้ถึง 1 สิงหาคม 2565
2. กลุ่มแรงงานต่างด้าวที่ได้ดําเนินการตามมติ ครม. เมื่อวันที่ 29 ธ.ค.63 แล้ว แต่ยังไม่แล้วเสร็จ โดยรัฐขยายระยะเวลาการยื่นคําขออนุญาตทํางาน จากภายในวันที่ 16 มิถุนายน 2564 เป็นภายในวันที่ 13 กันยายน 2564 เพื่อให้สามารถอยู่ในราชอาณาจักรและทํางานได้ถึงวันที่ 31 มีนาคม 2565 หากแรงงานต่างด้าวกลุ่มดังกล่าวต้องการจะทํางานในราชอาณาจักรได้ถึงวันที่ 28 กุมภาพันธ์ 2566 ต้องดําเนินการตรวจโรคต้องห้ามภายในวันที่ 18 ตุลาคม 2564 และปรับปรุงทะเบียนประวัติภายในวันที่ 31 มีนาคม 2565
รัฐบาลไทย-ข่าวทำเนียบรัฐบาล-เอสเอ็มอีเตรียมตัว !!! กู้แบบไหน ได้สินเชื่อ บสย. ส่ง PGS 9 ค้ำประกันสินเชื่อ ช่วย SMEs ฟื้นกิจการ ในงาน Smart SME Expo 2022
วันพุธที่ 22 มิถุนายน 2565
เอสเอ็มอีเตรียมตัว !!! กู้แบบไหน ได้สินเชื่อ บสย. ส่ง PGS 9 ค้ําประกันสินเชื่อ ช่วย SMEs ฟื้นกิจการ ในงาน Smart SME Expo 2022
บสย. เร่งสปีดช่วยผู้ประกอบการ SMEs ส่ง PGS 9 ฟรีค่าธรรมเนียมค้ําประกันสินเชื่อ 2 ปี ช่วยคนตัวเล็กได้สินเชื่อ ในงาน Smart SME Expo 2022 พร้อม ทีมหมอหนี้ และ บสย. F.A. Center ร่วมแก้โจทย์ธุรกิจ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้เตรียมทีมที่ปรึกษาทางการเงิน เพื่อให้คําแนะนําผู้ประกอบการ SMEs ที่กําลังกลับเข้าสู่ระบบธุรกิจหลังสถานการณ์โควิด-19 เริ่มคลี่คลาย ซึ่งขณะนี้พบว่ามีผู้ประกอบการจํานวนมากเริ่มเข้ามาขอรับคําปรึกษาที่ศูนย์ที่ปรึกษาทางการเงิน โดยในช่วงครึ่งปีหลัง บสย. จะเร่งสปีดในการช่วยเหลือผู้ประกอบการแบบรอบด้าน ภายใต้สโลแกน “TCG FAST & FIRST รวดเร็ว รอบคอบ เป็นที่หนึ่งในใจ SMEs” ทํางานแบบรุกเร็ว เพื่อช่วยผู้ประกอบการแก้ไขปัญหาตรงจุด
พร้อมหาทางออกทางธุรกิจให้กับผู้ประกอบการ SMEs โดยเข้าร่วมงาน Smart SME Expo 2022 ในรูปแบบให้คําปรึกษาผู้ประกอบการ SMEs ประกอบด้วย ทีมหมอหนี้ และผู้เชี่ยวชาญ จากสํานักงานเขตนครหลวง และ บสย. F.A Center ให้คําปรึกษา แก้หนี้ ปรับโครงสร้างหนี้ และตรวจเช็คสุขภาพทางการเงินฟรี โดยภายในงานได้เตรียมข้อมูลที่เป็นประโยชน์แก่ผู้ประกอบการ SMEs โดยเฉพาะการเข้าถึงสินเชื่อของธนาคารต่าง ๆ ที่มี บสย. เข้าไปช่วยค้ําประกัน เพื่อช่วยเพิ่มโอกาสให้ผู้ประกอบการ SMEs ได้รับสินเชื่อมากขึ้น โดยขณะนี้ บสย. มีวงเงินค้ําประกันสินเชื่อ บสย. SMEs สร้างชาติ (PGS 9) รองรับกว่า 15,000 ล้านบาท
ด้าน นายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บสย. เปิดเผยว่า การเข้าร่วมงาน Smart SME Expo 2022 จัดขึ้นภายใต้แนวคิด Speed way ซี่งสื่อถึงความรวดเร็วในการแก้ปัญหาต่าง ๆ ให้กับผู้ประกอบการ SMEs พร้อมเจาะลึกและร่วมหาทางออกให้กับทุกธุรกิจที่กําลังประสบปัญหา โดยเฉพาะในช่วงการแพร่ระบาดของโควิด-19 ที่ผ่านมา ดังนั้น จึงอยากเชิญชวนผู้ประกอบการมาที่บูธ บสย. ซึ่งได้เตรียมผลิตภัณฑ์ไว้รองรับมากมาย ทั้ง โครงการค้ําประกันสินเชื่อ บสย. SMEs สร้างชาติ (PGS 9), โครงการ PGS ระยะพิเศษ Soft Loan Extra และมาตรการช่วยเหลือลูกหนี้ บสย. พร้อมช่วย ในงาน Smart SME Expo 2022 ระหว่างวันที่ 7-10 กรกฎาคม 2565 ฮอลล์ 7 - 8 ศูนย์แสดงสินค้าและการประชุมอิมแพ็คเมืองทองธานี โดย บสย. อยู่ที่บูธ B7
รัฐบาลไทย-ข่าวทำเนียบรัฐบาล-ผู้แทนฯ สมาชิกรัฐสภาสหราชอาณาจักร – ไทย เยี่ยมชมการปฏิบัติงานของศูนย์ AFNC
วันอังคารที่ 29 มีนาคม 2565
ผู้แทนฯ สมาชิกรัฐสภาสหราชอาณาจักร – ไทย เยี่ยมชมการปฏิบัติงานของศูนย์ AFNC
ผู้แทนฯ สมาชิกรัฐสภาสหราชอาณาจักร – ไทย เยี่ยมชมการปฏิบัติงานของศูนย์ AFNC
นายสันติภาพ เพิ่มมงคลทรัพย์ รองผู้อํานวยการศูนย์ต่อต้านข่าวปลอมประเทศไทย (Anti-Fake News Center: AFNC) ได้ให้การต้อน Sir Graham Brady สมาชิกสภาผู้แทนราษฎรสหราชอาณาจักร ประธานกลุ่มมิตรภาพสมาชิกรัฐสภาสหราชอาณาจักร – ไทย และคณะ ระหว่างการพบหารือและเยี่ยมชมศูนย์ต่อต้านข่าวปลอม ซึ่งเป็นหนึ่งในกิจกรรมภายใต้โครงการส่งเสริมกระบวนการประชาธิปไตยในประเทศไทยผ่าน ความร่วมมือระหว่างสมาชิกรัฐสภาของสหราชอาณาจักรที่จัดขึ้นโดยสถานเอกอัครราชทูตสหราชอาณาจักรประจําประเทศไทย เมื่อวันที่ ๒๙ มีนาคม ๒๕๖๕ เวลา ๐๙.๓๐ – ๑๐.๑๕ น. ณ ห้องประชุมใหญ่ ศูนย์ประสานงานและแก้ไขปัญหาข่าวปลอม อาคาร ๒๐ ชั้น ๔ บริษัท โทรคมนาคมแห่งชาติ จํากัด (มหาชน) ระหว่างการพบหารือ ผู้แทนศูนย์ AFNC ได้นําเสนอความเป็นมา วัตถุประสงค์ และข้อมูลการดําเนินงานของศูนย์ฯ ให้ผู้แทนฝ่ายสหราชอาณาจักรทราบ ก่อนทั้งสองฝ่ายจะหารือและตอบประเด็นข้อซักถามเกี่ยวกับการดําเนินงาน และเยี่ยมชมการปฏิบัติงานของศูนย์ AFNC
*****************************
รัฐบาลไทย-ข่าวทำเนียบรัฐบาล-ประเทศไทยพร้อมเป็นส่วนหนึ่งในการจัดทำแผนงานความมั่นคงอาหารเอเปค มุ่งสู่ปี 2573 เพื่อเป็นแนวทางในการดำเนินงานด้านความมั่นคงอาหาร สร้างความมั่นใจว่าประชาชนทุกคนในภูมิภาคสามารถเข้าถึง
วันพฤหัสบดีที่ 19 สิงหาคม 2564
ประเทศไทยพร้อมเป็นส่วนหนึ่งในการจัดทําแผนงานความมั่นคงอาหารเอเปค มุ่งสู่ปี 2573 เพื่อเป็นแนวทางในการดําเนินงานด้านความมั่นคงอาหาร สร้างความมั่นใจว่าประชาชนทุกคนในภูมิภาคสามารถเข้าถึง
ประเทศไทยพร้อมเป็นส่วนหนึ่งในการจัดทําแผนงานความมั่นคงอาหารเอเปค มุ่งสู่ปี 2573
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวถึงการจัดทําแผนงานความมั่นคงอาหารเอเปค มุ่งสู่ปี 2573 เพื่อเป็นแนวทางในการดําเนินงานด้านความมั่นคงอาหารในอีก 10 ปีข้างหน้า เพื่อให้มั่นใจว่าประชาชนทุกคนในภูมิภาคสามารถเข้าถึงอาหารที่เพียงพอ ปลอดภัย และมีโภชนาการตลอดเวลา โดยประเทศไทยมีความยินดีที่นิวซีแลนด์ในฐานะเจ้าภาพจัดการประชุมในปี 2564 นี้ ร่วมกับสมาชิกเอเปค ร่วมดําเนินการในเรื่องดังกล่าว แต่อย่างไรก็ตาม การดําเนินงานเรื่องนี้ไม่ใช่เรื่องง่ายและต้องใช้พยายามอย่างสูง รวมทั้งต้องมีการทํางานร่วมกันอย่างใกล้ชิดระหว่างสมาชิกเอเปค คณะทํางานต่าง ๆ ของเอเปค และองค์การระหว่างประเทศ และภูมิภาค ที่ดําเนินการด้านความมั่นคงอาหาร
ในสถานการณ์ปัจจุบัน ประเด็นการปฏิรูประบบอาหารได้มีการพูดถึงอย่างกว้างขวางในเวทีระหว่างประเทศ ซึ่งประเทศไทยได้เข้าร่วมการประชุมเตรียมการ การประชุมสุดยอดผู้นําระบบอาหารโลก โดยได้นําเสนอเป้าหมายการมุ่งสู่การเป็นครัวของโลก โดยขับเคลื่อนการดําเนินนโยบาย 3S ได้แก่ ความปลอดภัย ความมั่นคง และความยั่งยืน ในการดําเนินการในเรื่องดังกล่าว กระทรวงเกษตรและสหกรณ์ได้นําแนวคิดเศรษฐกิจสู่การพัฒนาที่ยั่งยืน หรือ BCG ได้แก่ เศรษฐกิจชีวภาพ เศรษฐกิจหมุนเวียน และเศรษฐกิจสีเขียว มาขับเคลื่อนการดําเนินงานด้านการเกษตร โดยมุ่งเน้นการสร้างสมดุลของการผลิตสินค้าเกษตร และการอนุรักษ์ทรัพยากรทางการเกษตร ทรัพยากรธรรมชาติและสิ่งแวดล้อม โดยเฉพาะอย่างยิ่งการรักษาความหลากหลายทางชีวภาพ และการใช้ประโยชน์จากทรัพยากรธรรมชาติ ดิน และน้ํา อย่างยั่งยืน ซึ่งแนวคิด BCG จะช่วยพัฒนา ภาคเกษตรใน 3 ด้าน คือ ประสิทธิภาพสูง คุณภาพและมาตรฐานสูง และเกษตรกรมีรายได้สูง ที่เกิดจากการเพิ่มมูลค่าของสินค้าเกษตร ตามแนวคิด ทําน้อยได้มาก
ในส่วนของการเสริมสร้างความมั่นคงอาหารในระดับท้องถิ่นและชุมชน ไทยได้นําหลักปรัชญาของเศรษฐกิจพอเพียงของในหลวงรัชกาลที่ 9 มาดําเนินงาน คือ เกษตรทฤษฎีใหม่ ซึ่งมีความมุ่งหวังในการสร้างความเข้มแข็งให้กับเกษตรกรรายย่อยในการพึ่งพาตนเองด้านอาหาร นอกจากนี้ ประเทศไทยยังให้ความสําคัญกับการเข้าถึงอาหารของเด็กและเยาวชน โดยการดําเนินโครงการเกษตรเพื่ออาหารกลางวันในโรงเรียน โครงการอาหารเสริมนมเพื่อเด็กและเยาวชน รวมทั้งมีนโยบายสนับสนุนการปลูกสมุนไพรเพื่อสุขภาพ และการผลิตอาหารอนาคตจากแมลงและพืช เพื่อสร้างความมั่นคงทางอาหารและโภชนาการ ทําให้ประชาชนเข้าถึงอาหารที่มีประโยชน์ต่อสุขภาพ
อย่างไรก็ตาม การแลกเปลี่ยนประสบการณ์และแนวปฏิบัติดีที่แต่ละเขตเศรษฐกิจได้ดําเนินการจะเป็นกลไกสําคัญในการเสริมสร้างขีดความสามารถของสมาชิกเอเปค เพื่อสนับสนุนระบบอาหารที่เปิดกว้าง เป็นธรรม โปร่งใส มีภูมิกัน และยั่งยืน และนําไปสู่ความมั่นคงอาหารและโภชนาการในภูมิภาค ซึ่งแผนงานความมั่นคงอาหารมุ่งสู่ ปี 2573 นี้ จะเป็นจุดเริ่มต้นของการดําเนินงานร่วมกันของสมาชิกเอเปคต่อไป
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม เร่งพัฒนาเครื่องมือสนับสนุนการพัฒนาระบบงานพร้อมสานต่อนโยบาย "ตลาดและนวัตกรรมนำอุตสาหกรรมไทย”
วันอังคารที่ 17 พฤษภาคม 2565
สํานักงานปลัดกระทรวงอุตสาหกรรม เร่งพัฒนาเครื่องมือสนับสนุนการพัฒนาระบบงานพร้อมสานต่อนโยบาย "ตลาดและนวัตกรรมนําอุตสาหกรรมไทย”
สํานักงานปลัดกระทรวงอุตสาหกรรม เร่งพัฒนาเครื่องมือสนับสนุนการพัฒนาระบบงานพร้อมสานต่อนโยบาย "ตลาดและนวัตกรรมนําอุตสาหกรรมไทย”
สํานักงานปลัดกระทรวงอุตสาหกรรม เร่งพัฒนาเครื่องมือสนับสนุนการพัฒนาระบบงานพร้อมสานต่อนโยบาย "ตลาดและนวัตกรรมนําอุตสาหกรรมไทย”
วันนี้ (17 พฤษภาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมเพื่อคัดเลือกกลุ่มเป้าหมายเป็นตัวแทนของสํานักงานปลัดกระทรวงอุตสาหกรรมในการพัฒนาเครื่องมือสนับสนุนการพัฒนาระบบงานที่เหมาะสม ภายใต้โครงการยกระดับการบริหารจัดการกระบวนการเพื่อขับเคลื่อนสํานักงานปลัดกระทรวงอุตสาหกรรมสู่นวัตกรรมการบริหารจัดการภาครัฐ 4.0 ซึ่งสอดคล้องตามนโยบายของสํานักงานปลัดกระทรวงอุตสาหกรรม เกี่ยวกับ “ตลาดและนวัตกรรมนําอุตสาหกรรมไทย” เพื่อการพัฒนาอุตสาหกรรมไทย ที่มุ่งหวังให้ สํานักงานปลัดกระทรวงอุตสาหกรรมซึ่งมีหน้าที่สนับสนุนและส่งเสริมผู้ประกอบการ นําเทคโนโลยี และนวัตกรรมมาช่วยยกระดับกลไกการสนับสนุนและพัฒนาระบบงาน เพื่อให้สามารถปรับตัว ในการส่งเสริมและพัฒนาอุตสาหกรรมตามนโยบายภาครัฐ จึงทําให้นวัตกรรมเป็นสิ่งสําคัญสําหรับ การปรับตัวทั้งขององค์กรและบุคลากร เพื่อช่วยในการพัฒนาระบบงานของสํานักงาน ปลัดกระทรวงอุตสาหกรรม ให้สามารถปรับตัวได้ทันต่อความเปลี่ยนแปลงที่รวดเร็ว และช่วยให้ มีกลไกการพัฒนาระบบงานที่มีประสิทธิภาพ
โดยมี รศ.ดร.อภิชาต โสภาแดง คณบดีบัณฑิตวิทยาลัย มหาวิทยาลัยเชียงใหม่ รศ.ดร.ศักดิ์เกษม ระมิงค์วงศ์ หัวหน้ากลุ่มวิจัยการจัดการโซ่อุปทานและวิศวกรรม มหาวิทยาลัยเชียงใหม่ เป็นวิทยากร ณ โรงแรมพูลแมน คิง เพาเวอร์
รัฐบาลไทย-ข่าวทำเนียบรัฐบาล-กล่าวถ้อยแถลงในที่ประชุม Pre-Summit
วันพุธที่ 28 กรกฎาคม 2564
กล่าวถ้อยแถลงในที่ประชุม Pre-Summit
รมว.เกษตรฯ กล่าวถ้อยแถลงในที่ประชุม Pre-Summit ผู้นําด้านระบบอาหารโลกของสหประชาชาติ นําเสนอแนวทางในการพลิกโฉมระบบอาหารของประเทศไทยไปสู่ความยั่งยืน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ในฐานะหัวหน้าคณะผู้แทนไทยกล่าวถ้อยแถลงในที่ประชุมPre-Summitผู้นําด้านระบบอาหารโลกของสหประชาชาติ(The 2021 UN Food Systems Summit)เพื่อนําเสนอแนวทางในการพลิกโฉมระบบอาหารของประเทศไทยไปสู่ความยั่งยืนโดยชูนโยบาย‘3S’เน้นเรื่องความปลอดภัยอาหาร(Safety)ความมั่นคงทางอาหาร(Security)และความยั่งยืนของระบบอาหารและภาคเกษตร(Sustainability)นอกจากนี้ประเทศไทยได้นําโมเดลเศรษฐกิจชีวภาพเศรษฐกิจหมุนเวียนและเศรษฐกิจสีเขียว(BCG Economy)มาใช้ในการพัฒนาและปรับตัวโดยมีการสนับสนุนการวิจัยและลงทุนทางด้านวิทยาศาสตร์เทคโนโลยีและนวัตกรรมมีการนํา“เกษตรอัจฉริยะ”และใช้เทคโนโลยีมาพัฒนาภาคเกษตรให้ก้าวหน้ายิ่งขึ้น
รัฐมนตรีเกษตรฯกล่าวว่าประเทศไทยพร้อมที่จะเป็น“ครัวของโลกที่เป็นมิตรต่อสิ่งแวดล้อม(Green Kitchen of the World)”โดยช่วงที่ผ่านมากระทรวงเกษตรและสหกรณ์ภาครัฐภาคเอกชนและภาคประชาสังคมได้จัดเวที“ชวนคิดชวนคุย” (National Dialogues)รวมทั้งมีการประชุมกับหน่วยงานสหประชาชาติและสํานักงานFAOประจําภูมิภาคเอเชียและแปซิฟิกเพื่อรวบรวมแนวคิดข้อเสนอแนะและแนวทางในการปรับเปลี่ยนพลิกโฉมระบบอาหารและภาคเกษตรของประเทศไทยไปสู่ความยั่งยืนเช่น1)การสร้างความเข้มแข็งในการพึ่งพาตนเองด้านอาหารตั้งแต่ระดับครัวเรือนโดยประเทศไทยได้น้อมนํา“หลักปรัชญาเศรษฐกิจพอเพียง”และเกษตรทฤษฎีใหม่มาเป็นแนวทางในการสร้างความเข้มแข็งให้ระบบอาหารและภาคเกษตรในระดับหมู่บ้านและตําบลทั่วประเทศ2)การบูรณาการความร่วมมือจากทุกภาคส่วนโดยเน้นความสําคัญของบทบาทเกษตรกรรายย่อยสตรีและยุวเกษตรกร3)การขับเคลื่อนนโยบายโลกไปสู่การปฏิบัติจริงในระดับพื้นที่และ4)การลดความเหลื่อมล้ําและทําให้ทุกคนสามารถเข้าถึงทรัพยากรได้อย่างยุติธรรม
นอกจากนี้รมว.กษ.ยังกล่าวทิ้งท้ายว่าเราต้องมีระบบอาหารที่รักษาสมดุลในทุกมิติประชาชนทุกคนต้อง“กินอิ่ม” “มีสุขภาพดี”และมีการใช้ประโยชน์จากทรัพยากรธรรมชาติอย่างยั่งยืนและไม่ทําลายสิ่งแวดล้อม
รัฐบาลไทย-ข่าวทำเนียบรัฐบาล-นายกฯ ขอบคุณ ทุกภาคส่วน หน่วยงานที่ร่วมทำงานสอดประสาน บูรณาการ จนไทยได้รับการจัดอันดับ SDG Index 44 ของโลก ที่ 3 ของเอเชีย ที่ 1 อาเซียน
วันพฤหัสบดีที่ 16 มิถุนายน 2565
นายกฯ ขอบคุณ ทุกภาคส่วน หน่วยงานที่ร่วมทํางานสอดประสาน บูรณาการ จนไทยได้รับการจัดอันดับ SDG Index 44 ของโลก ที่ 3 ของเอเชีย ที่ 1 อาเซียน
นายกฯ ขอบคุณ ทุกภาคส่วน หน่วยงานที่ร่วมทํางานสอดประสาน บูรณาการ จนไทยได้รับการจัดอันดับ SDG Index 44 ของโลก ที่ 3 ของเอเชีย ที่ 1 อาเซียน
วันนี้ (วันที่ 16 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ต่อการจัดอันดับ รายงานการพัฒนาที่ยั่งยืน หรือ Sustainable Development Report (SDR) รายงานการศึกษาและประเมินความก้าวหน้าในการขับเคลื่อน SDGs ของแต่ละประเทศ ในปี 2565 นี้ประเทศไทย อยู่ในอันดับที่ 44 จากทั้งหมด 163 ประเทศ เป็นอันดับที่ 3 ของเอเชียรองลงมาจากญี่ปุ่น (อันดับ 19) และ เกาหลีใต้ (อันดับ 27) รวมทั้งเป็น 5 ปี ติดต่อกันที่ไทยเป็นอันดับ 1 ของภูมิภาคเอเชียตะวันออกเฉียงใต้
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณการทํางานของทุกหน่วยงานที่เกี่ยวข้องที่มีส่วนต่อความพยายามเพื่อขับเคลื่อน SDGs อย่างเป็นรูปธรรม ทั้งจากภาครัฐ ด้วยการผนวกเป็นเป้าหมายการพัฒนาระดับประเทศ ผ่านความเชื่อมโยงของทั้งแผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติทั้งฉบับที่ 12 และ ฉบับที่ 13 ร่วมกันกับการทํางานของภาคประชาสังคม และภาคเอกชน อย่างมุ่งมั่นเสมอมา ซึ่งเห็นผลสําเร็จอย่างเป็นรูปธรรมที่ทําให้อันดับ SDG Index ของประเทศไทย อยู่ในระดับต้น ๆ เมื่อเทียบกับประเทศในภูมิภาคเอเชียตะวันออก และเอเชียใต้จากการจัดอันดับหลายปีซ้อน
ทั้งนี้ รายงาน Sustainable Development Report และ SDG Index โดย Sustainable Development Solutions Network (SDSN) ในปีนี้ ใช้กรอบแนวคิดว่า จากวิกฤตสู่การพัฒนาที่ยั่งยืน: SDGs ในฐานะ roadmap สู่ปี ค.ศ. 2030 และไกลกว่านั้น (From Crisis to Sustainable Development: the SDGs as Roadmap to 2030 and Beyond) เนื้อหาจะประกอบด้วย สถานการณ์ ความก้าวหน้า และความถดถอยของการดําเนินงานขับเคลื่อน SDGs ทั้งระดับโลกและระดับภูมิภาค และข้อเสนอแนะจากคณะผู้เชี่ยวชาญเพื่อการแก้ปัญหาความท้าทายต่าง ๆ ที่เหนี่ยวรั้งความมุ่งมั่นและความพยายามของทุกภาคส่วนเพื่อการบรรลุ SDGs ให้ทันภายในปี 2573
นายธนกรฯ กล่าวว่า นายกรัฐมนตรีมีความตั้งใจเสมอมาในการทํางานเพื่อพัฒนา คน เศรษฐกิจ สิ่งแวดล้อม สันติภาพและความยุติธรรม และความเป็นหุ้นส่วนการพัฒนา เป็นไปตามเป้าหมายการพัฒนาที่ยั่งยืน 17 เป้าหมาย โดยได้กําหนดแนวทางการพัฒนาของประเทศภายใต้ยุทธศาสตร์ชาติ 20 ปี ให้สอดคล้องและบูรณาการกัน ซึ่งแม้ในปีนี้ ไทยจะได้รับอันดับที่ต่ําลง 1 อันดับ จากปี 2564 ที่ได้อันดับที่ 43 แต่ในภาพรวมถือว่าไทยยังได้อันดับต้นๆ เมื่อเทียบในภูมิภาค
“รัฐบาลตั้งใจทํางานเพื่อเอาชนะอุปสรรคและความท้าทายต่าง ๆ เพื่อโอกาส และพัฒนาวิถีชีวิตของคนในประเทศ ดังนั้น การทํางานของรัฐบาลจึงมีเป้าหมายเดียวกับ เป้าหมายการพัฒนาที่ยั่งยืน (SDGs) 17 เป้าหมาย ซึ่งแน่นอนว่าการทํางานเพื่อบรรลุเป้าหมายเหล่านี้ ต้องใช้เวลา และมีปัจจัยแวดล้อมหลายส่วน แต่รัฐบาลมีความมุ่งมั่นพยายามเพื่อขับเคลื่อนเป้าหมายในการพัฒนาเหล่านี้ ไม่เพียงแต่เพื่อบรรลุ SDG Index แต่ต้องการทําเพื่อประโยชน์ของประชาชนไทยทุกคน และเพื่อความมั่งคั่ง ยั่งยืนของประเทศ
รัฐบาลไทย-ข่าวทำเนียบรัฐบาล-​นายกรัฐมนตรีชื่นชม จนท.ทุกฝ่ายที่เกี่ยวข้อง พาเหยื่อแก๊ง call center กลับประเทศ เร่งช่วยอีกสองพันคนในกัมพูชา เน้นย้ำขยายผลจับกุมผู้เกี่ยวข้องทุกราย
วันอาทิตย์ที่ 17 เมษายน 2565
​นายกรัฐมนตรีชื่นชม จนท.ทุกฝ่ายที่เกี่ยวข้อง พาเหยื่อแก๊ง call center กลับประเทศ เร่งช่วยอีกสองพันคนในกัมพูชา เน้นย้ําขยายผลจับกุมผู้เกี่ยวข้องทุกราย
​นายกรัฐมนตรีชื่นชม จนท.ทุกฝ่ายที่เกี่ยวข้อง พาเหยื่อแก๊ง call center กลับประเทศ เร่งช่วยอีกสองพันคนในกัมพูชา เน้นย้ําขยายผลจับกุมผู้เกี่ยวข้องทุกราย
วันที่ 17 เมษายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบรายงานจากกระทรวงการพัฒนาสังคมและความมั่นคงของมนุษย์เรื่องการช่วยเหลือคนไทยที่ถูกหลอกไปเป็นเหยื่อแก๊งคอลเซ็นเตอร์ที่ประเทศกัมพูชา ซึ่งปฏิบัติการช่วยเหลือรวมแล้วกว่า 11 ครั้ง เริ่มตั้งแต่ตุลาคมปีที่แล้ว ช่วยเหลือคนไทยกลับประเทศ 600 กว่าคน และนายกฯยังติดตามการเข้าช่วยเหลือคนไทยอีก 2 พันกว่าคน ที่ยังถูกบังคับทํางานอยู่ในหลายๆเมือง
นายกรัฐมนตรีชื่นชมเจ้าหน้าที่ทุกฝ่ายที่เกี่ยวข้อง อาทิ กระทรวงการพัฒนาสังคมฯ กระทรวงมหาดไทย กระทรวงการต่างประเทศ สํานักงานตํารวจแห่งชาติ และองค์กรภาคประชาสังคม ในความร่วมมือเพื่อช่วยเหลือคนไทยที่ถูกหลอก และได้ขอบคุณประเทศกัมพูชา ที่สนับสนุนให้ข้อมูล อํานวยความสะดวก และคอยช่วยเหลือจนสามารถช่วยเหลือคนไทยได้อย่างต่อเนื่อง พร้อมกับขอความร่วมมือคนไทยที่ได้รับการช่วยเหลือให้ข้อมูลที่เป็นประโยชน์ต่อเจ้าหน้าที่ เพื่อจะได้ดําเนินคดีกับผู้ที่มีส่วนเกี่ยวข้อง ทั้งนี้ นายกรัฐมนตรีได้สั่งการให้เร่งขยายผลเพื่อดําเนินคดีกับผู้ที่เกี่ยวข้องทุกรายอย่างรวดเร็ว ห้ามละเว้นการดําเนินคดีตามกฎหมายอย่างเด็ดขาด ประชาสัมพันธ์ให้ประชาชนทราบและรู้ทันเล่ห์เหลี่ยมขบวนการฯ ที่เปลี่ยนแปลงอยู่ตลอดเวลา รวมถึงให้ประชาชนรู้ถึงความผิดเกี่ยวกับการกระทําผิดที่เกี่ยวข้องกับการหลอกลวงคนไทยไปทํางานผิดกฎหมายดังกล่าว
นางสาวรัชดา กล่าวด้วยว่า ช่วงหลังเทศกาลสงกรานต์ มักจะมีพี่น้องประชาชนต่างจังหวัดเดินทางมากรุงเทพฯ เพื่อมาหางานทํา ขอให้ระมัดระวัง อย่าหลงเชื่อคนแปลกหน้าตามสถานที่ขนส่งต่างๆ ที่เข้ามาชักชวนไปทํางาน พูดจาจูงใจ ส่วนผู้ที่ชอบเล่นโซเชี่ยลมีเดีย เช่น Facebook Twitter ขอให้ระวังการหลอกลวงว่ามีรายได้ดี ทํางานสบาย เพราะเมื่อเดินทางไปถึงจะถูกบังคับให้ทํางานแก๊งคอลเซ็นเตอร์ หรือหลอกลวงให้ลงทุน ที่ผ่านมามีคนไทยถูกหลอกหลายร้อยล้านบาทต่อเดือน หากรายใดไม่ยินยอมที่จะทํางานผิดกฎหมายก็จะถูกทําร้าย ถูกขายต่อไปยังจุดอื่น ถูกกักขัง หรือถูกเรียกค่าไถ่
“สําหรับประชาชนที่พบเห็นการกระทําผิดในลักษณะดังกล่าว สามารถแจ้งข้อมูลมายัง ศูนย์พิทักษ์เด็ก สตรี ครอบครัว ป้องกันปราบปรามการค้ามนุษย์และภาคประมง สํานักงานตํารวจแห่งชาติ (ศพดส.ตร.) โดยตรง ช่องทางสายด่วน 1599 หรือแจ้งกับเจ้าหน้าที่ภาครัฐในบริเวณใกล้เคียง ขอให้ทุกคนร่วมมือ อย่าสนับสนุน ตกเป็นเหยื่อขบวนการกระทําการผิดกฎหมาย" นางสาวรัชดาฯ เน้นย้ํา
.................
รัฐบาลไทย-ข่าวทำเนียบรัฐบาล-นายกรัฐมนตรีหารือ จ.สีแดงเข้ม เพิ่มกำลังดูแลผู้ป่วยโควิด-19
วันอาทิตย์ที่ 22 สิงหาคม 2564
นายกรัฐมนตรีหารือ จ.สีแดงเข้ม เพิ่มกําลังดูแลผู้ป่วยโควิด-19
วันอาทิตย์ที่ 1 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี มอบหมายให้ผู้ว่าราชการจังหวัดและสาธารณสุขจังหวัดในพื้นที่สีแดงเข้ม พิจารณาจัดตั้ง รพ.สนามเพิ่มเติม และยกระดับขีดความสามารถ รพ.สนาม ให้รองรับผู้ป่วยอาการระดับสีเหลืองและแดงได้มากขึ้น โดยอาจสนับสนุนให้ภาคเอกชนจัดตั้ง รพ.สนาม ภายในโรงงาน ร่วมกับ รพ.เอกชนในพื้นที่ สําหรับเวชภัณฑ์ต่างๆ เช่น ยาฟาวิพิราเวียร์ ยาอื่น ๆ ที่จําเป็น ออกซิเจน และถังออกซิเจน ยืนยันว่ายังมีเพียงพอ แต่หากจังหวัดใดขาดเหลือให้ยื่นของบประมาณได้ตามขั้นตอน พร้อมทั้งสั่งการให้กระทรวงพาณิชย์ควบคุมดูแลไม่ให้เกิดการกักตุนสินค้า และเน้นย้ําให้ทุกหน่วยที่เกี่ยวข้องปรับปรุงประสิทธิภาพของโทรศัพท์สายด่วนและศูนย์พักคอย เพื่อให้ผู้ป่วยเข้าถึงการรักษาให้ได้มากที่สุด
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง ปรับปรุงทางแยกจุดตัดทางหลวงหมายเลข 1 กับทางหลวงหมายเลข 11 เพิ่มประสิทธิภาพการเดินทางบนแยกภาคเหนือ จังหวัดลำปาง
วันพุธที่ 5 มกราคม 2565
กรมทางหลวง ปรับปรุงทางแยกจุดตัดทางหลวงหมายเลข 1 กับทางหลวงหมายเลข 11 เพิ่มประสิทธิภาพการเดินทางบนแยกภาคเหนือ จังหวัดลําปาง
ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
กรมทางหลวง (ทล.) กระทรวงคมนาคม โดยสํานักก่อสร้างสะพาน ได้ดําเนินโครงการปรับปรุงทางแยกจุดตัดทางหลวงหมายเลข 1 กับทางหลวงหมายเลข 11 (แยกภาคเหนือ) อําเภอเมือง จังหวัดลําปาง ขนาด 1 ช่องจราจร ระยะทางประมาณ 0.8 กิโลเมตร แล้วเสร็จ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาระบบคมนาคมให้มีความสะดวก ปลอดภัย เพื่อคุณภาพชีวิตที่ดีของประชาชน
โครงการถนนสาย 11 ถือเป็นเส้นทางที่ผ่านจังหวัดลําปาง โดยมีจุดตัดของทางหลวงแผ่นดินหมายเลข 1 กับทางหลวงหมายเลข 11 ที่แยกเมโทร (เดิม) หรือแยกภาคเหนือ (ปัจจุบัน) และจุดตัดที่ทางหลวงหมายเลข 1 (พหลโยธิน) กับทางหลวงแผ่นดินหมายเลข 11 (แยกนาก่วม) ซึ่งระยะทางระหว่าง 2 ทางแยก ห่างกันเพียง 400 เมตร โครงการดังกล่าวเดิมมีลักษณะเป็นถนนขนาด 4 ช่องจราจร มีการควบคุมจราจรบริเวณทางแยกโดยใช้ระบบสัญญาณไฟจราจร ทําให้ไม่สามารถควบคุมการจราจรให้เป็นไปอย่างมีประสิทธิภาพ มีรถติดสะสมเนื่องจากปริมาณรถมีจํานวนมากในวันหยุดโดยเฉพาะช่วงเทศกาล ส่วนใหญ่เดินทางมาจากจังหวัดตากและจังหวัดแพร่ ผ่านไปจังหวัดเชียงใหม่จํานวนมาก จึงได้ทําการก่อสร้างส่วนต่อขยายโครงสร้างสะพาน ลักษณะเป็นคอนกรีตอัดแรงรูปกล่อง (Precast Segment Bridge) ขนาด 1 ช่องจราจรผิวทางแบบคอนกรีต ความยาวสะพาน 168 เมตร รวมงานไฟฟ้าแสงสว่าง ใช้งบประมาณ 89,640,000 บาท
ทั้งนี้เมื่อโครงการก่อสร้างแล้วเสร็จตลอดสาย จะสามารถรองรับปริมาณจราจรและอํานวยความปลอดภัยในการเดินทาง บริเวณจุดตัดระหว่างทางหลวงหมายเลข 1 กับทางหลวงหมายเลข 11 (แยกภาคเหนือ) เพื่อตอบสนองนโยบายของ ทล. ในการส่งเสริมการมีส่วนร่วมการพัฒนาด้านวิศวกรรม ให้สอดคล้องกับสภาพแวดล้อมและเศรษฐกิจ ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กสร. ร่วมมือ ILO เสริมองค์ความรู้ให้พนักงานตรวจแรงงาน แก้ไขปัญหาแรงงานข้ามชาติหญิงถูกละเมิดและคุกคาม
วันศุกร์ที่ 27 สิงหาคม 2564
กสร. ร่วมมือ ILO เสริมองค์ความรู้ให้พนักงานตรวจแรงงาน แก้ไขปัญหาแรงงานข้ามชาติหญิงถูกละเมิดและคุกคาม
กรมสวัสดิการและคุ้มครองแรงงานร่วมมือ ILO มุ่งเสริมสร้างศักยภาพพนักงานตรวจแรงงาน ให้มีความรู้ ความสามารถ พร้อมรับมือกับอาชญากรรมในรูปแบบใหม่ พุ่งเป้าแก้ไขปัญหาแรงงานหญิงข้ามชาติ แรงงานทํางานที่บ้าน และแรงงานบังคับ ให้มีคุณภาพชีวิตที่ดี
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.)กล่าวในฐานะโฆษกกรมและประธานเปิดการอบรมพนักงานตรวจแรงงาน จัดโดยความร่วมมือระหว่างองค์การแรงงานระหว่างประเทศ (ILO) กับกรมสวัสดิการและคุ้มครองแรงงาน โดยให้ความสําคัญแก่แรงงานข้ามชาติหญิง ลูกจ้างทํางานบ้าน แรงงานบังคับ และความรุนแรงและการคุกคามว่า ประเทศไทยเป็นประเทศหนึ่งที่ต้องพึ่งพาแรงงานข้ามชาติ ซึ่งต้องยอมรับว่าแรงงานข้ามชาติมีความสําคัญต่อภาคอุตสาหกรรม และการพัฒนาประเทศไทยเป็นอย่างยิ่ง เนื่องจากแรงงานในประเทศมีจํานวนไม่เพียงพอ จึงมีความต้องการแรงงานข้ามชาติมากขึ้น ในขณะที่ระบบการนําเข้าแรงงานข้ามชาติไม่สามารถตอบสนองผู้ประกอบการได้ทันท่วงที ก่อให้เกิดปัญหาการลักลอบเข้าเมืองของแรงงานข้ามชาติ การค้ามนุษย์ และการบังคับใช้แรงงาน โดยปัญหาดังกล่าวมีความเกี่ยวข้องและเชื่อมโยงกันเพราะคนกลุ่มนี้มีความเสี่ยงสูงที่จะถูกแสวงหาประโยชน์ โดยเฉพาะกลุ่มแรงงานข้ามชาติหญิง ถือเป็นกลุ่มเปราะบางซึ่งเสี่ยงต่อการถูกละเมิด ถูกกระทํารุนแรง ถูกคุกคาม และเลือกปฏิบัติในการทํางาน กระทรวงแรงงาน ภายใต้การนําของนายสุชาติ ชมกลิ่น รัฐมนตรีว่าการกระทรวงแรงงานมีเป้าหมายในการขจัดปัญหาการค้ามนุษย์ให้หมดไปจากประเทศไทยได้มอบหมายให้กรมสวัสดิการและคุ้มครองแรงงานทําหน้าที่ในการคุ้มครองแรงงานข้ามชาติอย่างเท่าเทียมกันโดยไม่เลือกปฏิบัติ เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชนและหลักมนุษยธรรม ด้วยการพัฒนาศักยภาพพนักงานตรวจแรงงาน ให้มีความรู้ ความสามารถ มีความพร้อมรับมือกับอาชญากรรมในรูปแบบใหม่ อาทิ ปัญหาการปฏิบัติต่อแรงงานหญิงข้ามชาติ การค้ามนุษย์ และการบังคับใช้แรงงานที่มีความซับซ้อนมากยิ่งขึ้น เพื่อเพิ่มสมรรถนะให้พนักงานตรวจแรงงานในฐานะเป็นผู้บังคับใช้กฎหมายให้สามารถปฏิบัติงานได้อย่างมีประสิทธิภาพยิ่งขึ้น
โฆษก กสร.กล่าวเพิ่มเติมว่า การจัดอบรมในครั้งนี้ กรมได้ดําเนินการจัดฝึกอบรมในรูปแบบออนไลน์ ซึ่งเป็นพนักงานตรวจแรงงานจากส่วนกลางและส่วนภูมิภาค ทั้งหมด 5 รุ่น รุ่นละ 50 คน รวมจํานวน 250 คน โดยมุ่งหวังพัฒนากระบวนการทํางานของพนักงานตรวจแรงงาน เพื่อขจัดปัญหาการค้ามนุษย์ในทุกมิติ และส่งผลให้แรงงานข้ามชาติได้รับการคุ้มครองจากความรุนแรง การคุกคาม มีคุณภาพชีวิตที่ดี ไม่ตกเป็นผู้เสียหายจากการค้ามนุษย์และการบังคับใช้แรงงานต่อไป
รัฐบาลไทย-ข่าวทำเนียบรัฐบาล-กรมทางหลวงชนบทเตรียมพร้อมมาตรการอำนวยความสะดวกและปลอดภัยให้ประชาชน รองรับการเดินทางช่วงวันหยุดยาวในเดือนกรกฎาคม 2565
วันพฤหัสบดีที่ 7 กรกฎาคม 2565
กรมทางหลวงชนบทเตรียมพร้อมมาตรการอํานวยความสะดวกและปลอดภัยให้ประชาชน รองรับการเดินทางช่วงวันหยุดยาวในเดือนกรกฎาคม 2565
ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เตรียมความพร้อมดําเนินการตามมาตรการอํานวยความสะดวกและปลอดภัย เพื่อรองรับการเดินทางของประชาชนช่วงวันหยุดยาวในเดือนกรกฎาคม 2565 โดยแบ่งเป็น 2 ช่วง ประกอบด้วย ช่วงวันอาสาฬหบูชาและวันเข้าพรรษาระหว่างวันที่ 13 - 17 กรกฎาคม 2565 และช่วงวันเฉลิมพระชนมพรรษาฯ ระหว่างวันที่ 28 - 31 กรกฎาคม 2565 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ทุกหน่วยงานในสังกัดกระทรวงคมนาคมที่เกี่ยวข้องดําเนินการตามมาตรการอํานวยความสะดวกและความปลอดภัยด้านการเดินทางให้กับประชาชน เพื่อเพิ่มประสิทธิภาพในการเดินทางให้กับประชาชนเป็นการป้องกันและลดอัตราการเกิดอุบัติเหตุบนท้องถนนอย่างเป็นรูปธรรม โดยในส่วนของ ทช. ได้มีการเตรียมแนวทางให้หน่วยงานทั้งในส่วนกลางและส่วนภูมิภาคทั่วประเทศดําเนินการตามมาตรการ ดังนี้
1. ปรับปรุงซ่อมแซมถนนและสะพานในความรับผิดชอบให้มีความสะดวกและปลอดภัย โดยติดตั้งเครื่องหมายจราจร อุปกรณ์อํานวยความปลอดภัย ไฟฟ้าแสงสว่าง และไฟสัญญาณจราจร
2. ตรวจสอบและวิเคราะห์ข้อมูลสถิติอุบัติเหตุที่เกิดขึ้นระหว่างวันที่ 13 - 17 และ 28 - 31 กรกฎาคม 2565 ผ่านระบบ ARMS
3. เฝ้าระวังอุบัติเหตุให้กับผู้ใช้เส้นทางและเข้าช่วยเหลือเมื่อพบรถเสียหรือเกิดอุบัติเหตุโดยดําเนินการตามความเหมาะสมในแต่ละพื้นที่
4. โครงการที่อยู่ระหว่างดําเนินการก่อสร้างและงานซ่อมบํารุงทางและสะพาน ให้ตรวจสอบพื้นที่โครงการในความรับผิดชอบแล้วดําเนินการคืนพื้นผิวจราจรให้สามารถสัญจรได้ พร้อมทั้งติดตั้งป้ายเตือน สัญญาณไฟจราจร ไฟฟ้าแสงสว่าง และอุปกรณ์อํานวยความปลอดภัยบริเวณพื้นที่ก่อสร้างให้ครบถ้วน พร้อมตรวจสอบให้อยู่ในสภาพที่สามารถใช้งานได้อยู่เสมอ
ทช. ร่วมส่งทุกท่านเดินทางกลับบ้านด้วยความปลอดภัยและโปรดใช้ความระมัดระวังในการขับขี่ไม่ประมาท เมาไม่ขับ คาดเข็มขัดนิรภัยปฏิบัติตามกฎจราจรอย่างเคร่งครัด และสวมหมวกนิรภัยทุกครั้งก่อนใช้รถ เพื่อให้สามารถเดินทางท่องเที่ยวและเดินทางกลับภูมิลําเนาได้อย่างอุ่นใจสะดวปลอดภัย ทั้งนี้ หากต้องการสอบถามเส้นทางหรือแจ้งเหตุได้ที่สายด่วน ทช. โทร. 1146 เว็บไซต์ ww.drr.go.th และ Facebook : กรมทางหลวงชนบทกระทรวงคมนาคม
รัฐบาลไทย-ข่าวทำเนียบรัฐบาล-ศบศ.เร่งฟื้นฟูเศรษฐกิจควบคู่ควบคุมโรคเชิงรุกทุกพื้นที่
วันศุกร์ที่ 23 กรกฎาคม 2564
ศบศ.เร่งฟื้นฟูเศรษฐกิจควบคู่ควบคุมโรคเชิงรุกทุกพื้นที่
....
นายอนุชา บูรพชัยศรี โฆษกรัฐบาล ระบุ ขณะนี้รัฐบาลกําลังเร่งดําเนินการ 2 ส่วนพร้อมกัน คือ การควบคุมการแพร่ระบาดของโรคโควิด-19 และการฟื้นฟูเศรษฐกิจ
.
ศบศ. มีมติให้หน่วยงานต่าง ๆ ไปพิจารณาปรับมาตรการกระตุ้นการใช้จ่าย เช่น โครงการ “คนละครึ่ง” “ยิ่งใช้ยิ่งได้” หรือจะนํา “ชอปดีมีคืน” กลับมาใช้ เพื่อให้เหมาะสมกับสถานการณ์ปัจจุบัน และตั้งศูนย์ให้คําปรึกษาช่วยเหลือประชาชนด้วย
.
สําหรับการควบคุมการแพร่ระบาดของโรคโควิด-19 มีแนวทางตั้งสถานพยาบาลขนาดเล็กกระจายไปทุกพื้นที่ เพื่อรองรับผู้ป่วยติดเชื้อรายวัน ลดการแพร่เชื้อในครอบครัวและชุมชน พร้อมทั้งจัดหาและกระจายวัคซีนตามเป้าหมาย ส่งเสริมการใช้ Antigen Test Kit ยาฟาวิพิราเวียร์ และสมุนไพรไทย ช่วยตรวจหาเชื้อและรักษาผู้ป่วย
.
อ่านเพิ่มเติม คลิกhttps://www.thaigov.go.th/news/contents/details/44053
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"อนุทิน" ย้ำเด็ก 12-17 ปี ทั้งในระบบและนอกระบบการศึกษา มีสิทธิรับวัคซีนไฟเซอร์
วันพุธที่ 20 ตุลาคม 2564
"อนุทิน" ย้ําเด็ก 12-17 ปี ทั้งในระบบและนอกระบบการศึกษา มีสิทธิรับวัคซีนไฟเซอร์
รองนายกรัฐมนตรีและรัฐมนตรีว่าการกระทรวงสาธารณสุข ย้ําฉีดวัคซีนไฟเซอร์ไม่มีแบ่งเด็กในระบบหรือนอกระบบการศึกษา ให้ยึดเกณฑ์อายุ 12-17 ปีมีสิทธิได้รับวัคซีนทุกคน พร้อมให้สถานพยาบาลเปิดรับลงทะเบียนฉีดวัคซีนกลุ่มเด็กนอกระบบ ภายใต้ความยินยอมของผู้ปกครอง
วันนี้ (20 ตุลาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการฉีดวัคซีนโควิด 19 ในเด็กนักเรียน ว่า ขณะนี้สามารถฉีดวัคซีนได้ตามที่คาดการณ์ ข้อมูลจากหมอพร้อมฉีดแล้วกว่า 2 ล้านราย พร้อมรับการเปิดภาคเรียนในเดือนพฤศจิกายนนี้ ทั้งนี้ จากการฉีดที่ผ่านมายังไม่พบอาการข้างเคียงที่รุนแรงเป็นอันตราย จึงขอให้ผู้ปกครองพาบุตรหลานมาฉีดวัคซีน เพราะจะทําให้เกิดความมั่นใจทั้งตัวเด็ก ครูอาจารย์ และผู้ใกล้ชิดเด็กในการเปิดเรียน รวมถึงช่วยป้องกันทั้งติดเชื้อและแพร่เชื้อ เนื่องจากหากไม่ฉีดวัคซีน เมื่อไปเรียนเด็กอาจรับเชื้อภายนอกบ้าน และนํากลับมาแพร่ให้คนในครอบครัวได้
"การรับวัคซีนมีประโยชน์มากกว่าไม่ได้รับวัคซีน ช่วยป้องกันตนเองให้ปลอดภัยและป้องกันผู้อื่น สังคมไทยอยู่ร่วมกันเป็นครอบครัวใหญ่ ถ้าทุกคนได้ฉีดวัคซีน โอกาสติดเชื้อและแพร่เชื้อให้กันจะน้อยลง" นายอนุทินกล่าว
ส่วนกรณีเด็กอายุ 12-17 ปี นอกระบบการศึกษาที่พบว่าบางส่วนเข้ารับการฉีดวัคซีนไม่ได้นั้นได้มอบหมายให้ นายแพทย์เกียรติภูมิ วงศ์รจิต ปลัดกระทรวงสาธารณสุข ประชุมศูนย์ปฏิบัติการฉุกเฉินด้านการแพทย์และสาธารณสุข เพื่อกําชับสถานพยาบาลและหน่วยบริการฉีดวัคซีน ให้ฉีดเด็กอายุ 12 ปีขึ้นไปโดย ไม่มีการแบ่งว่าเป็นเด็กที่อยู่ในระบบหรือนอกระบบการเรียน แต่ให้ยึดตามเกณฑ์อายุ 12-17 ปี จะมีสิทธิได้รับวัคซีนทุกคนตามความสมัครใจ ซึ่งในกลุ่มนอกระบบการศึกษาให้สถานพยาบาลเปิดรับลงทะเบียนโดยความยินยอมของผู้ปกครอง ส่วนการฉีดวัคซีนไฟเซอร์เข็ม 2 ในเด็กชายอายุ 12-16 ปีที่แข็งแรง อยู่ระหว่างการพิจารณาของคณะอนุกรรมการสร้างเสริมภูมิคุ้มกันโรค
************************************ 20 ตุลาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรมเผย ศาลทำหนังสือเวียนแจ้งแนวทางปฏิบัติคดีพืชกระท่อม เตรียมพร้อมกฎหมายปลดล็อกมีผล 24 ส.ค.
วันศุกร์ที่ 20 สิงหาคม 2564
รัฐมนตรีว่าการกระทรวงยุติธรรมเผย ศาลทําหนังสือเวียนแจ้งแนวทางปฏิบัติคดีพืชกระท่อม เตรียมพร้อมกฎหมายปลดล็อกมีผล 24 ส.ค.
รัฐมนตรีว่าการกระทรวงยุติธรรมเผย ศาลทําหนังสือเวียนแจ้งแนวทางปฏิบัติคดีพืชกระท่อม เตรียมพร้อมกฎหมายปลดล็อกมีผล 24 ส.ค. ตํารวจแจ้งแนวทางปฏิบัติเจ้าหน้าที่ทั่วประเทศ ด้านกรมราชทัณฑ์แจ้งสํารวจผู้ต้องขังส่งชื่อให้ศาลออกหมายปล่อยตัว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ภายหลังเมื่อวันที่ 16 ส.ค. ได้มีการประชุมเพื่อพิจารณาความพร้อมและแนวทางการปฏิบัติของหน่วยงานที่เกี่ยวข้องในการปล่อยตัวผู้กระทําผิดและผู้ต้องขังคดีความผิดเกี่ยวกับพืชกระท่อม ร่วมกับอัยการ ป.ป.ส. สํานักงานศาลยุติธรรม ตํารวจปราบปรามยาเสพติด กรมราชทัณฑ์และหน่วยงานที่เกี่ยวข้อง ล่าสุดสํานักงานศาลยุติธรรม ได้มีหนังสือแจ้งเวียน แนวทางการปฏิบัติไปยังศาลทั่วประเทศ เพื่อให้ดําเนินการตาม พ.ร.บ.ยาเสพติดให้โทษ (ฉบับที่ 8) พ.ศ. 2564 ในส่วนที่เกี่ยวข้องกับคดีที่ค้างพิจารณาอยู่ในศาลทั้งศาลชั้นต้น ศาลอุทธรณ์ และคดีที่เสร็จเด็ดขาดไปแล้ว แต่จําเลยยังคงรับโทษอยู่ในเรือนจํา และทางสํานักงานตํารวจแห่งชาติ โดย ศอ.ปส.ตร. ได้มีการประชุม ศอ.ปส.ตร. ครั้งที่ 9/2564 ในวันที่ 20 ส.ค. เพื่อกําหนดแนวทางการปฏิบัติของ สตช. เกี่ยวกับคดีความผิดพืชกระท่อมที่อยู่ระหว่างการดําเนินการในชั้นสืบสวนจับกุม และชั้นพนักงานสอบสวน โดยได้ให้ สํานักงานกฎหมายและคดี สตช. มีหนังสือแจ้งแนวทางการปฏิบัติของ สตช. ไปให้กับ ตํารวจทั่วประเทศได้ถือเป็นเแนวทางการปฏิบัติให้เป็นไปในแนวทางเดียวกัน
นายสมศักดิ์ กล่าวอีกว่า ทางด้านกรมราชทัณฑ์ ได้มีหนังสือถึงเรือนจําทั่วประเทศ เมื่อวันที่ 16 ส.ค. แจ้งให้เรือนจําทั่วประเทศดําเนินการ สํารวจผู้ต้องขังคดีความผิดพืชกระท่อม และให้จัดส่งคําร้องของผู้ต้องขังที่กระทําความผิดเกี่ยวกับพืชกระท่อมตามที่ได้สํารวจไปยังศาลที่ออกหมายจําคุกให้แก่ผู้ต้องขัง สําหรับผู้ต้องขังที่กระทําความผิดเกี่ยวกับพืชกระท่อมเพียงคดีเดียว ให้ตรวจสอบแล้วส่งรายชื่อให้ศาลเพื่อออกหมายปล่อยตัวไป แล้วรายงานให้กรมราชทัณฑ์ทราบตามแบบ โดยมีผู้ต้องขัง จํานวน 1,038 ราย เป็นผู้ต้องขังเด็ดขาด ที่มีความผิดเกี่ยวกับคดีพืชกระท่อม ซึ่งต้องมีการตรวจสอบอีกครั้งว่ามีความผิดฐานอื่นร่วมด้วยหรือไม่
รัฐบาลไทย-ข่าวทำเนียบรัฐบาล-โฆษกรัฐบาลเผย “เปิดสถานบันเทิง ผับ บาร์ คาราโอเกะ” 1 มิ.ย. วันแรก นายกฯ สั่งคุมเข้ม กำชับหน่วยงานติดตาม ตรวจสอบสถานประกอบการ/ผู้ใช้บริการ ปฏิบัติตามมาตรการสาธารณสุขอย่างเคร่งครัด
วันพุธที่ 1 มิถุนายน 2565
โฆษกรัฐบาลเผย “เปิดสถานบันเทิง ผับ บาร์ คาราโอเกะ” 1 มิ.ย. วันแรก นายกฯ สั่งคุมเข้ม กําชับหน่วยงานติดตาม ตรวจสอบสถานประกอบการ/ผู้ใช้บริการ ปฏิบัติตามมาตรการสาธารณสุขอย่างเคร่งครัด
โฆษกรัฐบาลเผย “เปิดสถานบันเทิง ผับ บาร์ คาราโอเกะ” 1 มิ.ย. วันแรก นายกฯ สั่งคุมเข้ม กําชับหน่วยงานติดตาม ตรวจสอบสถานประกอบการ/ผู้ใช้บริการ ปฏิบัติตามมาตรการสาธารณสุขอย่างเคร่งครัด วันนี้ พบผู้ติดเชื้อโควิด-19 จํานวน 4,563 ราย
วันนี้ (1 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับหน่วยงานติดตาม ตรวจสอบสถานประกอบการ หลัง ศบค. มีมติให้ สถานบริการ สถานประกอบการที่มีลักษณะคล้ายสถานบริการ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกัน เปิดให้บริการวันนี้เป็นวันแรก โดยยังต้องผ่านมาตรฐาน Thai Stop COVID 2Plus และที่ยื่นขออนุญาตกับสํานักงานเขตพื้นที่เรียบร้อยแล้ว พร้อมทั้งต้องปฏิบัติตาม COVID Free Setting ได้แก่ 1) เปิดให้บริการและจําหน่าย และบริโภคเครื่องดื่มแอลกอฮอล์ได้ไม่เกิน 24.00 น. งดกิจกรรมที่ทําให้เกิดความแออัด 2) ผู้ประกอบการ หรือผู้ให้บริการ ต้องได้รับวัคซีนตามเกณฑ์และเข็มกระตุ้นตรวจ ATK ทุก 7 วัน 3) ผู้ประกอบการต้องจัดให้มีการตรวจสอบประวัติการรับวัคซีนของผู้รับบริการ โดยต้องได้รับวัคซีนตามเกณฑ์และเข็มกระตุ้นเท่านั้น โดยนายกรัฐมนตรีกําชับทั้งผู้ให้บริการ และผู้เข้ารับบริการ ปฏิบัติตามมาตรการสาธารณสุขอย่างเคร่งครัดด้วย แม้ว่าภาพรวมของสถานการณ์จะมีแนวโน้มที่ดีขึ้นแต่ยังต้องเฝ้าระวัง ไม่ให้กลับมามีการระบาดจากคลัสเตอร์ใหม่โดยเด็ดขาด
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,563 ผู้เสียชีวิตเพิ่มขึ้น 28 ราย ผู้ที่กําลังรักษาตัว 20,412 ราย และมียอดผู้ที่หายป่วยกลับบ้านแล้ว 5,125 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,231,585 ราย จํานวนผู้ที่หายป่วยสะสมจํานวน 2,217,208 ราย จํานวนผู้ป่วยปอดอักเสบรักษาตัวอยู่ในโรงพยาบาล 850 ราย
....................................